text: Har beslaglagt over 7 tons khat
  24 januar 2013 kl. 10.44
  Grænsepolitiet beslaglagde i det forgangne år hele 144 kilo hash. Men det var småting i forhold til khat. Det blev der beslaglagt over 7.000 kilo af.
  Politiet ved grænsen havde 50 pct. flere narko-sager i 2012 i forhold til året før.
  Det betyder blandt andet, at der er beslaglagt 144 kilo hash og hele syv tons af det euforiserende stof khat.
  - Vores politi- og toldgruppe har kørt en særlig målrettet indsats mod indsmugling af kat. Og det har gjort, at vi har haft en del flere narkosager generelt, siger Palle Linné, der er chef for Grænsepolitiet i Padborg.
  I alt blev 53 personer taget for narkotika-smugling ved grænsen.
  